বাংলা টেলিভিশনের দর্শক তাঁকে ‘রূপকথা’-র রাজকুমার বলেই চেনেন। কালারস বাংলা-র ‘রূপকথা’ ধারাবাহিকে মুখ্য চরিত্রের এই অভিনেতার বাস্তব জীবনের নামটিও বড্ড মানানসই তাঁর চরিত্রের সঙ্গে। ধারাবাহিকে তিনি ‘অগ্নি’ এবং ডাবল রোলে ‘চিত্রক’ও কিন্তু বাস্তবে তাঁর নাম যুবরাজ চৌধুরী। 

ছবি: যুবরাজের ফেসবুক প্রোফাইল থেকে
শ্রীরামপুরের এই ‘যুবরাজ’ কিন্তু শুধুই অভিনেতা নন। বলা যায় তিনি অভিনেতা হয়েছেন পরে কিন্তু তার আগেই তিনি সুনাম অর্জন করেছেন অন্য একটি পেশা। যুবরাজ একজন প্রফেশনাল ফোটোগ্রাফার, ডিজাইনার এবং পেইন্টার।

এই বিষয়ে অন্যান্য খবর

আবার নায়িকা সুন্দরী সুদীপ্তা, কে হলেন নায়ক
‘পটলকুমার গানওয়ালা’ থেকে বাদ পড়া নিয়ে এবার মুখ খুললেন অভিনেত্রী নিজে



গ্ল্যামার ও ফ্যাশন ফোটোগ্রাফি তাঁর বিশেষ দক্ষতা। পাশাপাশি প্রোডাক্ট ফোটোগ্রাফিও করেন। ফেসবুকে ‘যুবরাজ চৌধুরী ক্রিয়েশনস’ পেজের পোস্টগুলি দেখলে বোঝা যায় তিনি কতটা ক্রিয়েটিভ ফোটোগ্রাফার। 

যুবরাজের তোলা ছবি, যুবরাজ চৌধুরী ক্রিয়েশনস-এর পেজ থেকে
গতকাল ২৩ অগস্ট ১০০ এপিসোড অতিক্রম করল ‘রূপকথা’। ধারাবাহিকের সেটে কেক কেটে সেলিব্রেট করলেন কলাকুশলীরা। যুবরাজ ফেসবুক লাইভে এসে সবার সঙ্গে শেয়ার করলেন সেই মুহূর্ত। গল্পটি বেশ ভালই জমে উঠেছে, আসছে অনেক নতুন টুইস্ট। আশা করা যায়, অভিনয়ে ব্যস্ত হয়ে পড়লেও যুবরাজ তাঁর ফোটোগ্রাফিটা চালিয়ে যাবেন।